Høvuðsstøðin hjá Dan-Bunkering í Danmark. Bakmansløgverjan hevur ákært Dan-Bunkering fyri 33 ferðir at hava selt jett-brennievni til russisk feløg, sum lótu tað víðari til Sýria í stríð við ES-revsitiltøk ímóti landinum. Í einari viðmerking skrivar Bunker Holding, sum eisini er ákært, at felagið er“ bilsið” av ákærunum. Ákæran móti Dan-Bunkering–og í átta førum eisini Bunker Holding og einum stjóra, snýr seg um sølu av 172.000 tons av jettbrennievni. Virðið á brennievninum verður mett til 647 milliónir krónur, og sølan fór fram millum 2015 og 2017. Felagið varð meldað til løgverjuna í 2017, og í fjør varð Bunker skuldsett. Bunker Holding skrivar í tíðindaskrivi sennapartin týsdagin, at felagið sær fram til at“ málið verður lýst fult og heilt–og endað”. -Vit eru kortini bilsin av, at SØIK hevur gjørt av at koma við hesum ákærunum. Einki í okkara gjølligu kanningum bendir á, at nøkur fólk í Dan-Bunkering ella í Bunker Holding, hava vitað um møgulig brot á ES-tiltøkini móti Sýria, skrivar Bunker Holding sambært Avisen Danmark. Sambært Bunker Holding er tað ikki eydnast at koma í samskifti við myndugleikarnar um málið. -Vit høvdu annars hugsað okkum at tosa um, at eingin myndugleiki hevur tendrað nøkur ávaringarljós ella víst á neyvar handlar í hesum sambandinum, skrivar Bunker Holding, og vísir harðliga aftur, at felagið hevur brotið nøkur ES-revsitiltøk.